# NÁRODNÁ RADA SLOVENSKEJ REPUBLIKY

# VI. volebné obdobie

Číslo: CRD-724/2012

29

# UZNESENIE

# NÁRODNEJ RADY SLOVENSKEJ REPUBLIKY

zo 16. mája 2012

k návrhu poslanca Národnej rady Slovenskej republiky Richarda Rašiho na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a o zmene a doplnení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 28) – prvé čítanie

####  Národná rada Slovenskej republiky

#### r o z h o d l a, ž e

prerokuje uvedený návrh zákona v druhom čítaní;

##### p r i d e ľ u j e

tento návrh zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre zdravotníctvo;

###### u r č u j e

ako gestorský Výbor Národnej rady Slovenskej republiky pre zdravotníctvo
a lehotu na jeho prerokovanie v druhom čítaní vo výboroch do 30 dní a v gestorskom výbore
do 32 dní odo dňa jeho pridelenia.

Pavol P a š k a v. r.

 predseda

 Národnej rady Slovenskej republiky

Overovatelia:

Mikuláš K r a j k o v i č v. r.

Jozef M i k l o š k o v. r.